Diari Oficial de la Generalitat Valenciana


Sumari del DOGV 1746, del 17-03-1992 (1992/824250)

ORDRE de 25 de febrer de 1992, del Conseller d'Economia i Hisenda, per la qual desplega el Reglament del Joc del Bingo, aprovat pel Decret 89/1990, d'11 de juny, del Consell de la Generalitat Valenciana.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/02/25/(1)/dof/vci/html**

### Dades del document

Número de DOGV
:   1746

Data del DOGV
:   17-03-1992

Secció del DOGV
:   DISPOSICIONS GENERALS

Número del document
:   1992/824250


Data del document
:   25-02-1992

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 25 de febrer de 1992, del Conseller d'Economia i Hisenda, per la qual desplega el Reglament del Joc del Bingo, aprovat pel Decret 89/1990, d'11 de juny, del Consell de la Generalitat Valenciana.  
El Consell de la Generalitat, mitjançant el Decret 89/1990, d'11 de juny, establí una regulació integral del joc del bingo.  
L'aplicació del reglament aprovat pel decret esmentat ha revelat la necessitat de desplegar algun dels aspectes que s'hi recullen, cosa que es realitza mitjançant aquesta ordre.  
Els aspectes que es despleguen es concreten en l'establiment dels requisits que han de reunir els cartons de bingo i el servei encarregat de la seua expedició i el mode de liquidació de la taxa fiscal.  
S'hi especifiquen els criteris als quals ha d'atendres per a la concessió de l'autorització d'empresa i entitat titular de sala de bingo, a que es refereix l'article 1l del reglament del joc del bingo, alhora que es concreten els serveis que, dins de la Conselleria d'Economia i Hisenda, són competents per a la concessió d'aquestes autoritzacions.  
En relació amb el personal al servei de les sales de bingo s'estableix quins han d'estar en possessió del document professional i les característiques i la durada d'aquest.  
Per últim es fa ús de l'autorització continguda en la disposició addicional primera, apartat 1, del reglament del joc del bingo i es modifiquen els annexos I i l'apartat 2, de l'epígraf D de l'annex II.  
Per tot això i fent ús de l'autorització continguda en la disposició addicional primera del reglament del bingo, aprovat pel Decret 89/1990, d'11 de juny, del Consell de la Generalitat Valenciana, amb l'informe favorable previ de la Comissió del Joc de la Comunitat Valenciana, emès en la reunió del dia 13 de febrer de 1992,  
ORDENE:  
Article primer  
El joc del bingo sols podrà practicar-se amb els cartons autoritzats que, amb la consideració jurídica d'efectes estancats, expedirà la Conselleria d'Economia i Hisenda i es distribuiran mitjançant els seus serveis territorials, i l'elaboració dels quals s'assigna a la Fàbrica Nacional de Moneda i Timbre, d'acord amb les normes següents:  
1. El cartons de bingo constaran de 27 caselles distribuïdes en tres files horitzontals, cadascuna d'elles contindrà només cinc números compresos entre la casella u i la nou, ambdues inclusivament, i col·locats de forma que la primera columna comprenga dels números u al nou; la segona, del deu al dinou; la tercera, del vint al vint-i-nou; i així successivament fins la columna novena, que comprendrà del vuitanta al noranta. Mai hauran d'existir tres números en columna i les combinacions mínimes que formen tant les línies com la totalitat del cartó no haurà de repetir-se dins de la mateixa sèrie.  
2. En cada cartó figurarà el preu, el número d'ordre, la sèrie a què pertany i el nombre de cartons que la integren.  
En el dors es consignarà la taxa fiscal, l'impost autonòmic, un extracte de les principals regles del joc i les quantitats que es distribuiran en ets distints premis.  
3. La sèrie que ha de fabricar la Fàbrica de Moneda i Timbre serà la sèrie AI amb 1.944 cartons.  
Aquesta sèrie es confeccionarà amb cartons de 200, 300, 500 i 1.000 pessetes de valor facial, tot complint els requisits que els cartons que integren la sèries siguen tots distints en les combinacions de línia i bingo.  
Els cartons d'un determinat valor facial es distingiran en cada cas pel color del revers.  
Article segon  
El subministrament de cartons de bingo, en les seues distintes sèries i valors, se sol·licitarà en els corresponents serveis territorials de la Conselleria d'Economia i Hisenda, fent ús del pertinent model de sol·licitud-liquidació.  
El subministrament s'efectuarà directament al representant de la sala sol·licitant, els cartons només seran vàlids per a aquesta i és terminantment prohibit l?ús en una altra diferent a aquella per a la qual foren adquirits, fins i tot encara en el cas que es tracte d'una altra representada per la mateixa persona o empresa de serveis.  
Article tercer  
1. Els serveis territorials de la Conselleria d'Economia i Hisenda efectuaran la corresponent liquidació, tenint com a base el valor facial dels cartons sol·licitats, i fent-ho constar en la sol·licitud.  
El lliuraments dels cartons sol·licitats, junt amb una guia que servirà de justificant de la seua tinença i destinació, es realitzarà amb la prèvia exhibició de les corresponents cartes de pagament acreditatives de l?ingrés de la taxa fiscal i del preu del material.  
2. En els serveis territorials assenyalats es durà un registre de les guies de cartons expedits i l?import dels subministrats a cada sala.  
Els serveis territorials trametran mensualment a la Comissió Tècnica del Joc relació dels cartons subministrats en el seu àmbit territorial, comparats amb els d'igual període de l'any anterior.  
Article quart  
1. Serà procedent la devolució de cartons de joc del bingo en els casos següents:  
a) Si es produís el cessament de l'activitat, llevat que aquest cessament es produesca com a conseqüència de sancions reglamentàries, cas en què es farà el que disposa l'article 10 del Reial Decret 2221/1984, de 12 de desembre.  
b) Per caducitat o extinció de les autoritzacions en els casos següents:  
- Renúncia de l'empresa o entitat titular manifestada per escrit a la Conselleria d'Economia i Hisenda.  
- Dissolució de l?empresa o entitat titular.  
- Transcurs del termini de validesa sense haver-ne sol·licitat la renovació dins del termini i en la forma escaient.  
I en els altres casos previstos en l'article 13.2.f) del Decret 89/1990, d?11 de juny, del Consell de la Generalitat Valenciana, que no siguen conseqüència de causes imputables a l?empresa o entitat titular de la sala.  
2. Els cartons objecte de devolució es presentaran als serveis territorials, adjuntant-hi les guies d'adquisició i una sol·licitud, en la qual es detalle la sèrie, el número i l?import dels cartons la devolució dels quals es pretenga, que necessàriament han d'integrar sèries completes.  
Una vegada examinats aquests cartons i la documentació annexa, i si es troben conformes, es proposarà la devolució de la taxa corresponent en qualitat d'ingrés indegut, proposta que serà resolta pel director dels serveis territorials, el qual dictarà la resolució oportuna i ordenarà els tràmits pertinents.  
Article cinquè,  
La concessió de l'autorització d'empresa i entitat titular de sala de bingo, a què fa referència l'article 1l del reglament del bingo, s'atorgarà considerant els criteris següents:  
a) Qualitat de les instal·lacions que es pretenga realitzar-hi. b) Garantia personal i financera dels promotors.  
c) Lloc d'ubicació i influència directa o indirecta que puga tenir l'obertura de la sala sobre les existents en la mateixa zona d'influència.  
d) Generació de Llocs de treball i pla de formació professional del personal i equip humà amb què es compta.  
e) Viabilitat econòmica del projecte, basant-se en els estudis realitzats.  
f) Tecnologia per a l'organització i gestió del joc.  
Article sisè  
1. Requeriran autorització de la Comissió Tècnica del Joc les modificacions de l'autorització d'empreses i entitats titulars de sales de bingo que impliquen:  
a) Canvis dels components del cas social de l?empresa titular.  
b) Les ampliacions de capital social quan entren a formar-ne part nous socis.  
c) Els canvis d'ubicació de la sala.  
d) Les obres de reforma i manteniment de la sala, quan es canvi la seua configuració o afecten l'ampliació o disminució de la superfície útil, o modifiquen les condicions substancials de seguretat.  
e) La suspensió del funcionament de la sala per un període superior a sis mesos.  
f) Les modificacions de l?horari màxim autoritzat, amb l?informe previ de la Conselleria d'administració Pública, i de la capacitat de la sala.  
g) La modificació del règim de gestió del joc, de gestió pròpia a gestió contractada amb una empresa de serveis, i de substitució d'empresa de serveis.  
2. Requerirà autorització dels corresponents serveis territorials de la Conselleria d'Economia i Hisenda:  
a) La suspensió del funcionament de la sala per un període no superior a sis mesos.  
b) Les reformes o les modificacions que s'efectuen en la sala i que estiguen recollides en el punt d) de l'apartat anterior,  
c) Les modificacions en el contracte de prestació de- serveis existent entre l?entitat titular i l?empresa de serveis que afecten les prestacions econòmiques o la responsabilitat de les parts.  
d) Els canvis en la titularitat de les accions quan no impliquen entrada de nous socis.  
Article setè  
1. El personal al servei de les sales de bingo, que realitze funcions directament relacionades amb la pràctica del joc del bingo, haurà d'estar en possessió del corresponent document professional, expedit pels serveis territorials de la Conselleria d'Economia i Hisenda.  
2. El document professional serà concedit previ contracte amb una empresa o entitat titular o, si escau, empresa de serveis sempre que la persona interessada no haja estat inhabilitada judicialment per a l'exercici de la professió o ofici relacionat amb l'activitat del joc i/o apostes.  
3. S'expediran tres classes de documents professionals, en funció del contracte laboral que tinga amb l'empresa, i d'acord amb les tres categories establertes en l'article 27 del reglament del joc del bingo, aprovat pel Decret 89/1990, d'11 de juny, del Consell de la Generalitat Valenciana.  
4. El document professional tindrà un validesa de cinc anys i podrà ser renovat per períodes d'igual duració.  
el document esmentat tindrà un caràcter exclusivament administratiu de control, a l'efecte de comprovar el compliment del que disposa l'article 19 de la Llei de Joc de la Comunitat Valenciana i en cap cas acreditarà la validesa o capacitat professional del seu titular.  
Article vuitè  
Es modifiquen l'annex I i l'apartat 2 de l'epígraf D de l'annex II del reglament del joc del bingo, aprovat pel Decret 89/1990, d'11 de juny, del Consell de la Generalitat Valenciana, fent ús de l'autorització continguda en la disposició addicional primera, que queden substituïts pels següents:  
ANNEX I  
Bingo acumulatiu  
1. El bingo acumulatiu es dotarà amb les quantitats resultants de detreure en cada partida o jugada el 3 per 100 de l?import total de cartons venuts en cada partida.  
2. El bingo acumulatiu consistirà en l'obtenció d'un premi addicional pel jugador o jugadors que accedesquen al premi de bingo ordinari, en número de boles, segons l'ordre d'extracció, no superior al màxim autoritzat d'acord amb l'escala següent, en relació amb els cartons venuts en cada partida:  
Cartons venuts Bola extracció  
D'1 a 35 44  
De 36 a 120 43  
De 121 a 150 42  
De 151 a 300 41  
Més de 300 40  
3. La quantitat que serveix de base per al pagament del bingo acumulatiu estarà formada per la suma dels imports detrets fins a la partida que dóna dret a l?obtenció del premi addicional. D'aquesta quantitat acumulada es destinarà per a pagament del premi acumulat un 75 per 100, passant el 25 per 100 restant a formar la reserva per al següent.  
No obstant això, quan la quantitat acumulada arribe a la xifra de set milions de pessetes, es deixarà de traure el 3 per 100 de dotació del premi acumulat, incrementant-se d'aquesta forma la quantitat destinada a premi de línia i com a conseqüència d'això, el percentatge per a premi de línia passarà a ser del 9,5 per 100 al 12,5 per 100 del valor facial dels cartons venuts en cada partida. Una vegada atorgat el premi del bingo acumulatiu, es tornaria novament a detreure el 3 per 100 per a la formació de l'acumulat.  
4. El locutor-venedor quan pel nombre d'extraccions s'aproxime al nombre de bola màxim establert en cada partida, alentirà el cant dels números extrets, fins que es sobrepasse la bola màxima d'extracció.  
ANNEX II  
D. Premis  
2. La quantitat que s'ha de distribuir en premis en cada partida o sorteig consistirà en el 66,1905 per 100 del valor facial de la totalitat dels cartons venuts en cada partida, corresponent el 9,5 per 100 al premi de línia, el 53,6905 per 100 al del bingo i el 3 per 100 al bingo acumulatiu; les tres quartes parts d'aquest percentatge s'assignaran al premi del bingo acumulatiu i un quart per a reserva del següent.  
DISPOSICIONS TRANSITORIES  
Primera  
Fins que la Fàbrica Nacional de Moneda i Timbre no aprovisione els serveis territorials de la Conselleria d'Economia i Hisenda de cartons amb valor facial de 300 pessetes, no s'iniciarà el subministrament a les sales d'aquests cartons.  
Segona  
El personal de sales de bingo, que realitze funcions directament relacionades amb la pràctica del joc, disposarà de dos mesos, a comptar des de l'entrada en vigor d'aquesta ordre, per a dotar-se dels nous documents professionals.  
Tercera  
A les sales de bingo, que a l'entrada en vigor d'aquesta ordre, posseesquen un premi de bingo acumulatiu, superior a l'establert en l'apartat 4 de l'annex I, no se'ls aplicarà el límit esmentat fins al lliurament del premi existent.  
DISPOSICIO DEROGATORIA  
Són derogades totes les disposicions d'igual o inferior rang que s'oposen al que disposa aquesta ordre.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
Valencia, 25 de fébrer de 1992.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI